OpenLLM-France/wikimedia huggingface dataset:
# F91 Dudelange

F91 Dudelange Luxenburgoko futbol talde onena da azken bi hamarkadetan, Dudelange hirikoa. 11 aldiz irabazi du Luxenburgoko futbol liga eta beste 6 aldiz kopa. Hiru talderen baturatik sortu zen 1991ean eta talde guztien garaipenak kontutan hartuta 22 Liga eta 13 Kopa ditu.

## Historia

F91 Dudelange taldea 1991ean sortu zen Dudelange hiriko AS Alliance Dudelange, AS Stade Dudelange eta US Dudelange taldeek bat egin zutenean.

### AS Stade Dudelange

1913an sortu zen eta Luxenburgoko talderik indartsuenetakoa izan zen batez ere 40 eta 50 hamarkadetan. Bigarren Mundu Gerran naziek Luxenburgo inbaditu zutenean izena aldatu arazi zioten FV Stadt Düdelingen hartuaraziz. 1942an Gauliga Moselland-go (Alemaniako hego-mendebaldeko liga) txapeldun izan zen eta Bundesligarako play-offetan sartu zen. Gerora txapeldun izango zen FC Schalke 04-k kanporatu zuen. Gerra bukatzean bere hasierako izena berreskuratu zuen eta 1945 eta 1950 artean bost liga eta bi kpa eskuratu zituen. Azkenengo tituluak 1965eko Liga eta Kopa ditu.
1991ean beste taldeekin bat egin zuenean palmaresik onena berak zuen baina une horretan Luxenburgoko hirugarren mailan ari zen jokatzen.
* Liga (10): 1939, 1940, 1945, 1946, 1947, 1948, 1950, 1955, 1957, 1965.
* Kopa (4): 1938, 1948, 1949, 1956.

### AS Alliance Dudelange

60. hamarkadaren hasieran izan zuen arrakasta, 1961 eta 1962ko kopak irabazi baitzituen. 1991ean hobekien kokaturik zegoen taldea zen bigarren mailan ari baitzen.
* Kopa (2): 1961, 1962.

### US Dudelange

1939ko kopa du titulu bakarra, Stade Dudelange-ren aurka irabazitakoa. 1958an ere iritsi zen finalera baina Red Boys Differdange taldeak 2-1 irabazi zion. 1991ean Luxenburgoko hirugarren mailan ari zen.
* Kopa (1): 1939.

### F91 Dudelange

Hiru taldeen emaitzak oso apalak zirenez eta diru arazoak ere bazituztenez, hiriko talde indartsua osatzea erabaki zuten eta F91 Dudelange sortu zen. Alliance bigarren mailan mantentzea lortu zuenez haren tokian hasi zen eta lehenengo denboraldian lehen mailara igotzea lortu zuen. Berehala puntako taldea bihurtu zen eta 1999tik aurrera Liga guztietan lehen bi postuetan amaitu du, 10 liga irabaziz gainera. 2012-13 denboraldian Txapeldunen Ligako hirugarren kanporaketaraino iritsi zen baina NK Mariborrek etxean 0-1 irabazi eta Eslovenian 4-1 irabaziz kanporatu zuen. 2015-16, 2016-17 eta 2018-19 denboraldietan Liga eta Kopa irabazi zituen berriz.
* Liga (15): 2000, 2001, 2002, 2005, 2006, 2007, 2008, 2009, 2011, 2012, 2014, 2016, 2017, 2018, 2019.
* Kopa (8): 2004, 2006, 2007, 2009, 2012, 2016, 2017, 2019.

## Palmaresa guztira
### Luxenburgon: 41

* Liga (26):
** AS Stade Dudelange (10): 1939, 1940, 1945, 1946, 1947, 1948, 1950, 1955, 1957, 1965.
** F91 Dudelange (16): 2000, 2001, 2002, 2005, 2006, 2007, 2008, 2009, 2011, 2012, 2014, 2016, 2017, 2018, 2019, 2021.
* Kopa (15):
** AS Stade Dudelange (4): 1938, 1948, 1949, 1956.
** US Dudelange (1): 1939.
** As Alliance Dudelange (2): 1961, 1962.
** F91 Dudelange (8): 2004, 2006, 2007, 2009, 2012, 2016, 2017, 2019.

## Kanpo estekak

* (Frantsesez) webgunea
* Datuak: Q221752
# F.W. Murnau

Friedrich Wilhelm "F. W." Murnau (Bielefeld, 1888ko abenduaren 28a - Santa Barbara, 1931ko martxoaren 11) alemaniar zinema zuzendari eta gidoilaria izan zen.
Ahotsik gabeko zineman eragin handia lortu zuen zuzendaria izan zen. Bere benetako izena Friedrich Wilhelm Plumpe zen.
1920ko hamarkadan, alemaniar espresionismo mugimenduaren barruan kokatu dezakegu. Bere lanen artean, Fausto filma aurkitu dezakegu.

## Biografia

Max Reinhardten konpainian hasi zituen antzerki-ikasketak, baina Lehen Mundu Gerra hasi zenean ikasketak bertan behera utzi behar izan zituen. Propagandako zenbait film egin ondoren, zinemagintzari ekin zion antzerkia utzita, eta zinema mutuko zuzendari nagusietako bat bihurtu zen.
Haren lehen lan handia Nosferatu (1922) izan zen, garai hartan arrakasta handirik izan ez zuena. Beste lan bikain batzuen ondoren Azkena (1924, "Der Letzte Mann") egin zuen; artean pentsaezinak ziren kamera-mugimenduak egin zituen hartan, eta irudi hutsez, idatzizko hitzik gabe, eskaintzen den zinema mutuko film bakanetarikoa da. Arrakastak Tartufo (1925) eta Fausto (1926) lan garestiak egitera bultzatu zuen. Hollywoodera joan eta han Sunrise (1927, "Egunsentia") zoragarria egin zuen. Tirabirak izan zituen ekoizleekin, ordea, eta Hollywoodetik joan zen. Flaherty dokumental egilearekin elkartu zen Hegoaldeko itsasoan Tabu (1931) izeneko filma egiteko, baina estreinatu baino lehen hil zen auto istripuz. F.W. Murnau

## Filmografia

| Filma | Urtea | Oharrak |
| Der Knabe in Blau | 1919 | Galdurik |
| Satan | 1920 | Galdurik |
| Der Bucklige und die Tänzerin | 1920 | Galdurik |
| Der Janus-Kopf | 1920 | Galdurik |
| Abend – Nacht – Morgen | 1920 | Galdurik |
| Sehnsucht | 1921 | Galdurik |
| Der Gang in die Nacht | 1921 | |
| Schloß Vogelöd | 1921 | |
| Marizza, genannt die Schmuggler-Madonna | 1922 | |
| Der brennende Acker | 1922 | |
| Nosferatu, eine Symphonie des Grauens | 1922 | |
| Phantom | 1922 | |
| Die Austreibung | 1923 | Galdurik |
| Komödie des Herzens | 1924 | Gidoilaria bakarrik |
| Die Finanzen des Großherzogs | 1924 | |
| Der letzte Mann | 1924 | |
| Herr Tartüff | 1925 | |
| Faust | 1926 | Azken alemanezko filma |
| Sunrise: A Song of Two Humans | 1927 | |
| 4 Devils | 1928 | Galdurik |
| City Girl | 1930 | |
| Tabu | 1931 | |

## Kanpo estekak

* Datuak: Q55412
* Multimedia: Friedrich Wilhelm Murnau / Q55412
# FACUA

FACUA-Consumidores en Acción espainiar gobernuz kanpoko erakunde bat da, Sevillan 1981ean sortua, batik bat kontsumoren arloan lan egiten duena. Espainia osoan lan egiten du eta 240.000 bazkide inguru ditu.

## Erreferentziak

* ↑ (Gaztelaniaz) consumerinternational.org. (2010-3-10). España: FACUA Sevilla celebra su XXX Asamblea General de Socios. .

## Kanpo estekak

* Datuak: Q5853893
# FAB-500

FAB-500a –edo, egun, FAB-500 M-62 Erabilera Orokorreko (EO) Bonba– diseinu sobietarreko 500 kilogramoko bonba mota bat da, erabilera orokorrekoa, airetik jaurtitzen dena eta lehergai handiko ojiba bat duena. Batez ere Errusiako Aire Armadak zein Sobietar Batasuneko errepublika zaharrek eta horien herrialde bezeroek erabiltzen dute FAB-500a. Jatorrizko M-54 modeloa 1954an atera zen, barruan bonbaketari astunek garraiatzeko diseinatua. 1962an arraste-gutxiko M-62 modeloa atera zen, borroka-bonbaketari lirainagoen kanpoaldean jartzeko baliogarria zena. Garraiatu-gabeko bonba honek puntan espoleta bakarra du eta hegazkin sobietarren modelo gehienekin bateragarria da.

## Erreferentziak

* ↑ http://roe.ru/eng/catalog/aerospace-systems/air-bombs/fab-500-m-62/
* ↑ U.S.S.R. BOMB, GP, FAB-500 M54
* ↑ «Russian Aviation Bombs» www.globalsecurity.org (Noiz kontsultatua: 2022-03-11).
* ↑ «Ancile» www.deagel.com (Noiz kontsultatua: 2022-03-11).

## Kanpo estekak

* Datuak: Q9257292
* Multimedia: FAB-500 / Q9257292
# FAES

Fundación para el Análisis y los Estudios Sociales (FAES; euskaraz: «Azterketarako eta Gizarte Ikasketetarako Fundazioa») Espainiako fundazio pribatua da. 1989an sortua eta Alderdi Popularrari lotua, ideien eta proposamen politikoen esparruan lan egiten du. Bere zeregin nagusia ideien eztabaidari eta eraketa politikoari laguntzea eta eskuin politikoaren oinarri diren printzipio ideologikoak garatzea da. Informalki, "PPren ideien laborategia" bezala ezagutzen da, eta alderdi horren think tank bat bezala eratuta dago.
Madrilen du egoitza. José María Aznar da presidentea eta Manuel Pizarro presidenteordea. Josep Piqué, Ángel Acebes eta Eduardo Zaplana ministro ohiak bere batzordean ere badaude.

## Idazkari nagusiak

* Baudilio Tomé (2002-2004).
* Javier Fernández-Lasquetty (2004-2007).
* Jaime García-Legaz (2007-2012).
* Javier Zarzalejos (2012-2016. 2017tik aurrera zuzendari).

## Erreferentziak

* ↑ (Gaztelaniaz) «Aznar renueva la cúpula de la FAES con exministros: Piqué, Gallardón, Mayor, Zaplana...» 20 minutos.

## Kanpo estekak

* (Gaztelaniaz) Webgune ofiziala
* Datuak: Q3822507
* Multimedia: FAES / Q3822507
# F. Alonso Allende etxea

F. Alonso Allende Etxea Getxo udalerriko Areeta Auzoan kokatzen da. Zugazarte etorbideko 55.garren zenbakian. Getxoztarrok Kaiertza etxea bezala ezagutzen dute.
Juan Alonso Allendek orube bat erosi zion Coste Aguirre familiari 1910eko hamarkadan, eta Fidel Alonso Allende Arregui bere semeari eman zion 1925. ean. Honek, etxearen eraikuntza sustatu zuen. Gainera, Tomas Allende Alonsoren suhia zen, Areetako Kaitik hurbil dauden zenbait eraikinen jabea edo sustatzailea dena.

## Eraikina

Manuel María Smithek eraiki zuen 1929. urtean, estilo erregionalista batez, mendiko leinu-etxeen eta euskal jauregi barrokoen arteko estiloaz. Kalitate oneko harlanduz eginda dago. Altuera desberdinetara dauden lau isurialdeko estalki berezia du, eta arkupea eskalinataren gainean dago, fatxada nagusiko zutabeak aldamenean daudela.

## Galeria

* Ikuspegi orokorra.
* Ikuspegi orokorra.
* Atea.

## Erreferentziak

* ↑ http://www.euskadi.eus/web01-apintegr/eu/y47aIntegraWar/IBConsultaController/fichaConsultaSinMigas/29725
* ↑ https://www.guiarepsol.com/es/viajar/vamos-de-excursion/un-paseo-por-las-grandes-villas-de-getxo-vizcaya/

## Kanpo estekak

* Datuak: Q65559951
* Multimedia: Buildings in Getxo / Q65559951
# F/X

F/X edota Murder by Illusion (euskaraz Ilusiozko Hilketa) 1986ko Robert Mandel estatubatuar zinema zuzendariak zuzendutako ekintza thriller film bat da. Bryan Brown, Brian Dennehy, Diane Venora eta Cliff De Young aktoreek antzeztu zuten.
Lortutako arrakastari esker F/X2 (1991) jarraipen filma eta F/X: The Series (1996-1998) telesaila izan zituen.

## Argumentua

Oharra: Atal honek istorio osoa edo amaiera argitzen du.
Justizia Sailak mafiaren aurkako Nicholas DeFranco (Jerry Orbach) lekukoa gezurretazko hilketa itxuratzeko Roland "Rollie" Tyler (Bryan Brown) filmetako efektu bereziak egiten aditua kontratatu du, Justizia Sailak lekukoa epaiketa ospatu aurretik benetan hilko dtela uste baitu. Honela, Tyler berak bere burua arrisku larrian jarriko du.

## Aktoreak

* Bryan Brown: Roland "Rollie" Tyler
* Brian Dennehy: Leo McCarthy tenientea
* Diane Venora: Ellen
* Cliff De Young: Martin Lipton
* Mason Adams: Edward Mason kolonela
* Jerry Orbach: Nicholas DeFranco
* Joe Grifasi: Mickey
* Trey Wilson: Murdoch tenientea
* Tom Noonan: Varrick
* Josie de Guzman: Marisa Velez
* M'el Dowd: Joyce Lehman andereinoa
* Roscoe Orman:. Wallenger kapitaina
* Martha Gehman: Andy
* Angela Bassett: Telebista kazetaria

## Kanpo estekak

* F/X filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q402181
# Estado Novo (Brasil)

Estado Novo Brasilgo historiako garai bat da, 1937 eta 1945 bitartekoa, herrialdea Getúlio Vargasen erregimen autoritarioaren azpian egon zena.

## Historia

Lehen Mundu Gerran Estatu Batuen inbertsioek hartu zuten Britainia Handikoen lekua Brasilen. Ekonomiaren zabalkundeak industriaren hazkundea eragin zuen; nekazaritzak, aldiz, esportazioko nekazaritzaren mende segitu zuen. 1920 ondoko urteetan militarismoa nagusitu zen ostera, eta matxinadak izan ziren hainbat estatutan; agerian geratu zen, baita ere, alde handiak zeudela lurraldean eskualde batzuetatik besteetara. Brasilgo hurrengo lehendakariak Minas Gerais estatuko mineiroen eta São Pauloko paulisten artean txandakatu ziren.
Depresio Handiak gogor astindu zituen Brasilgo merkataritza eta finantzak, eta defizita eragin zuen ekonomian eta ondoeza gizartean. 1930. urteko hauteskundeetan, Minas Gerais, Paraiba eta Rio Grandeko gobernadoreek azkeneko estatu horretakoa aukeratu zuten hautagai, Getúlio Vargas, Sao Pauloko hautagaiari aurre egiteko. Hegoaldean abere hazkuntza zen bizibide nagusia, eta lurralde ekonomian aurreratu samar bati zegokion lekua eskatzen zuen, indarra hartzen hasia zen Brasil hartan. Aliantza galtzaile atera zen, baina, militarren laguntzaz, Vargasek lortu zuen aginpidea.
Gobernuaren autoritarismoak eta estatu batzuen uzkurkeriak gerra zibila eragin zuten Sao Paulon 1932an. 1934ko konstituzioak estatuen aginpidea murriztu zuen, eta administrazio zentralarena sendotu. Boto eskubidea onartu zien emakumeei, eta ukatu, berriz, analfabetoei. Parlamentu bidezko ordezkaritza korporatiboa sartu zuen, garai hartan ohikoa zen bezala.
1937an Vargasek Legebiltzarra desegin zuen ezkerrak irabaz ez zezan, eta diktadura zentralista ezarri: Estado Novo. Carlos Prestesen alderdi komunista modu sistematikoan zapaldu zuen eta, aldi berean, gizarte politika populista eta nazionalista egin zuen. Bigarren Mundu Gerran Estatu Batuen aliatua izan zelarik, Vargasek 1945 arte iraun zuen aginpidean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/01/02 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2394474
* Multimedia: Estado Novo / Q2394474
# Estaia

    Agian "estai" ari zinen bilatzen.
Nautikan, estaia belaontzi bateko masta eta aparejoko beste piezak eusteko erabiltzen diren kableak dira.

## Kanpo estekak

* Datuak: Q1798276
# Estaimpuis

Estaimpuis, Belgikako hegoaldeko udalerria da, Valoniako Hainaut probintzian dagoena. 2011ko erroldaren arabera, 10.037 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q666393
* Multimedia: Estaimpuis / Q666393
# Estai alpetar

Estai alpetarra, biogeografian, zuhaitz-mugaren eta betiereko elurren artean dagoen landaredi estaia da. Azpian estai subalpetarra du, eta estai elurtarra gainean.

## Estai alpetarra Euskal Herrian

Euskal Herrian 2.200 metroko garaieratik goiti hasten da eta, beraz, Anielarra, Budogia eta Hiru Erregeen Mahaiaren gailurretan besterik ez da agertzen. Bertan larre alpetarra da landaredi potentziala, hotz eta haize handiari aurre egiteko gai dena. Larre horietan Kobresia myosuroides belar espeziea nagusi da; baina, aldi hotzagoen erlikiatzat har daitezkeen beste hainbat espezie ere hazten dira.

## Erreferentziak

* ↑ Estai alpetar. Euskalterm Terminologia Banku Publikoa, euskadi.eus (Noiz kontsultatua: 2021-4-23).
* ↑ Euskal biodibertsitatearen lauburua: Gure altxor ezezagun horiek. Argia, 2006/06/04, CC-BY-SA-4.0, argia.eus (Noiz kontsultatua: 2021-4-23).

## Kanpo estekak

* Datuak: Q2621658
# Estado de excepción

Estado de excepción 1976 urtean eginiko film laburra zen. Iñaki Nuñezek egin zuen film hau Araba Films produkzio-etxeari esker.

## Sinopsia

Filmak Guda Zibilak markatutako familiaren historia azaltzen du, aita Gernikako bonbardaketan eta semea polizia frankistak hilak dituela.

## Arazoak

Pelikulak 1977ko Oberhausengo Zinemaldiaren sariak lortu arren, arazo asko sortu zituen bai Iñaki Nuñez zuzendariari bai bere taldeari. Hauek atxilotuak ziren 1976ko urrian eta pelikula bera bahituta zen 1978an.

## Erreferentziak

* 1 2 Euskadiko Filmategia

## Kanpo estekak

* Datuak: Q12257272
# Estafeta kalea

Estafeta kalea (nafarreraz Estafeta karrika) Nafarroako Iruñea hiriburuko Alderdi Zaharreko sonako kale bat da.

## Kokalekua

Mercaderes kalea eta Estafetako bihurgune ospetsuan hasten da eta Telefonicako bihurgunean amaitzen da, bertan Amaia kalea, Ahumadako Dukea kalea, Nafarroako Gorteak kalea, Joanes Albretekoa kalea eta Labriteko jaitsierarekin bat egiten du.
Txapitela kalea, Gazteluko plaza, Espoz Mina kalea, Caldereria kalea eta San Agustin kalearekiko paraleloki doa. Bestalde, ekialdetik Xabier kalea eta Telleria kalea elkartzut batzen zaizkio, eta mendebaldetik aldiz, Gazteluko plazako ekialdeko sarbidea eta Espoz Mina zeharkalea.

## Kalea

Merkatal izakerako kalea da, bere bi alboetara denda ugari topa genitzazkelarik. Kale honen luzera 305 metrotakoa da, %2ko malda arin bat du, itxuraz kale luze eta estua da.
Iruñeko Entzierroetako ibilbideko zati historiko eta ospetsuenetako bat era bada. Arrazoi honegatik mundu osoan nolabaiteko ospea bereganatu du.
Bestalde, kale honetatik Gazteluko plazara doan Xabier kalean Goienetxe jauregia dago.

## Kale honetan jaiotako pertsonai ezagunak

* Manuel Iribarren Paternain, (1902-1973), idazlea.

## Kanpo estekak

* Datuak: Q8843006
* Multimedia: Calle Estafeta de Pamplona / Q8843006
# Estai (argipena)

    Agian "estaia" hitza bilatzen ari zinen.
Estai hitzak adiera zenbait ditu:
* arkitekturan, estai edo solairua;
* ekologian, estaia, mendi inguruetako ekosistemen eraketa geruzatua, garaieraren arabera, garaierazko zonazioa ere deitua;
* geologian, estaia, unitate kronoestratigrafiko bat.
# Estafetako bihurgunea

Estafetako bihurgunea edota Merkatarien bihurgunea Iruñeko Alde Zaharran dagoen gune bat da, hain zuzen ere Merkatarien kaleak eta Estafeta kaleak elkar topo egiten duten gunea.

## Iruñeko entzierroa

Iruñeko entzierroaren gune ospetsuenetakoa da, Kailejoiarekin batera baita arriskutsuenatakoa ere, Merkatarien kalea eta Estafeta kaleen arteko bapateko 90º-ko bihurguneak arrisku handiko egoerak sortarazten baiditu, batez ere Estafeta kalerantz doazen lasterkariek bihurgunea ezker aldeko egurrezko oholesietaik hartu ezkero, bertan maiz lasterkariek eta zezenek elkar talka baidute, betiere lehenbizikoen kalterako. Bihurgunea ezkerrealdetik hartzeko joera hori lasterkari kanpotar edota eskamentu gutxikoen artean zabaldua izan ohi da, aldiz, iruindar edota ohiko lasterkariek ezkerraldea nola edo hala ekidin eta bihurgunea eskuinaldetik hartzen dute.

## Kanpo estekak

* Datuak: Q16517132
# Estai subalpetar

Estai subalpetarra, biogeografian, eskualde eurosiberiarreko landaredi estaietako bat da, estai menditarraren eta estai alpetarraren artean dagoena.

## Estai subalpetarra Euskal Herrian

Euskal Herrian 1.600-1.700 eta 2.300 metroen artean hedatzen da eta, beraz, Orhitik ekialdera baizik ez dugu aurkituko. Mendiko klimari aurre egiteko gai den mendi-pinuaren baso da landaredi potentziala. Pinudi horiek itxiagoak dira lurzoru sakoneko laiotz hezeetan, eta ainar arrunta, ahabia eta errododendroa agertzen dira bertan. Gailur eta eguteretan, berriz, zuhaitzak sakabanatuago daude eta oihanpean ipar-ipurua (Juniperus communis alpina), sabina arrunta, azeri-mahatsa eta ainar burusoila dituzte lagun. Komunitate horiekin batera, hedadura urriagoko beste hainbat ere garatzen da, hala nola kareharrizko labar eta harkaiztegikoak, harritza mugikorretakoak, leku hidromorfokoak... eta horietan guztietan espezie bakanak, askotan endemikoak, hazten dira.

## Erreferentziak

* ↑ Estai subalpetar. Euskalterm Terminologia Banku Publikoa, euskadi.eus (Noiz kontsultatua: 2021-4-23).
* ↑ Euskal biodibertsitatearen lauburua: Gure altxor ezezagun horiek. Argia, 2006/06/04, CC-BY-SA-4.0, argia.eus (Noiz kontsultatua: 2021-4-23).

## Kanpo estekak

* Datuak: Q1761047
* Multimedia: Subalpine zone / Q1761047
# Excel (Alabama)

Excel Alabamako herri bat da. Monroe konderrian kokatua dago. 2010ean 723 biztanle zituen, 169,2 kilometro koadrotan banatuta.

## Ikus, gainera

* Monroe konderria

## Kanpo estekak

* Datuak: Q68289
# Excelsior (Minnesota)

Excelsior Minnesotako hiri bat da. Hennepin konderrian kokatua dago. 2010ean 2.188 biztanle zituen, 1,62 kilometro koadrotan banatuta.

## Ikus, gainera

* Hennepin konderria

## Kanpo estekak

* Datuak: Q2302086
* Multimedia: Excelsior, Minnesota / Q2302086
# Excelsior Estates (Missouri)

Excelsior Estates Missourieko herrixka bat da. Clay konderrian kokatua dago. 2010ean 147 biztanle zituen, 0,62 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q1970424
# Excelsior Springs (Missouri)

Excelsior Springs Missourieko hiri bat da. Clay konderrian kokatua dago. 2010ean 11.084 biztanle zituen, 27,00 kilometro koadrotan banatuta.

## Ikus, gainera

* Clay konderria

## Kanpo estekak

* Datuak: Q959823
* Multimedia: Excelsior Springs, Missouri / Q959823
# Excelsior

Excelsior (latinez «garaiena» esan nahi duena, excelsus adjektiboren superlatiboa) izan daiteke:
* Excelsior britainiar motozikleta;
* Excelsior, diamante handia;
* Excelsior normandiar gazta;
* Excelsior Yellowstone Parke Nazionaleko geiserra;
* Excelsior, bilbotar kirol egunkari ohia;
* Fraxinus excelsior, lizar arruntaren izen zientifikoa.
# Excelsior (Wisconsin)

Excelsior Ameriketako Estatu Batuetako inkorporatutako herri bat da. Sauk konderrian dago, Wisconsin estatuan. 1.603 biztanle ditu, 34 kilometro koadroko azaleran banatuta.

## Ikus, gainera

* Sauk konderrian

## Kanpo estekak

* Datuak: Q5419451
* Multimedia: Excelsior, Sauk County, Wisconsin / Q5419451
# Excelsior udalerria, Dickinson konderria (Iowa)

Excelsior udalerria Ameriketako Estatu Batuetako Iowa estatuko udalerri bat da, Dickinson konderrian. Azken zentsuaren arabera 154 biztanle zituen, 36.36 milia karratu (94.2 km$^2$) eremuan.

## Ekonomia

2020ko zentsuaren arabera, Excelsior udalerriak 47 etxebizitza zeuden. Per capita diru-sarrerak 45.043 estatubatuar dolar ziren.

## Kanpo estekak

* Datuak: Q1893019
* Multimedia: Excelsior Township, Dickinson County, Iowa / Q1893019
# Exchange Place (PATH)

PATH :
Exchange Place (Trukalekua, euskaraz) PATH sarearen geltokia da, New Jersey estatuko Jersey City udalerrian kokatuta dagoena.
Geltokia 1909ko uztailaren 19an ireki zen.

## Eskema

| G | Beheko solairua | Sarrera/Irteera, autobus geldialdia |
| M | Mezzanina | Txarteldegiak |
| P Trenbideak | 1. trenbidea | ← P Grove Street eta Newark geltokietaraino ← P Newport eta Hoboken geltokietaraino |
| Alboko nasa, jaitsiera ezkerretik ||
| Pasabidea ||
| Alboko nasa, jaitsiera ezkerretik ||
| P Trenbideak | 2. trenbidea | → P World Trade Center geltokiraino → → P World Trade Center geltokiraino → |
Geltokiko eskema :

## Erreferentziak

* ↑ (Ingelesez) «Geltokia» Port Authority of New York and New Jersey.

## Ikus, gainera

* PATH sarea
* Jersey City

## Kanpo estekak

* (Ingelesez) Trans-Hudson portu Autoritateko web gune ofiziala
* Datuak: Q5419580
* Multimedia: Exchange Place (PATH station) / Q5419580
# Excelsior (egunkaria)

    Artikulu hau Bilboko egunkariari buruzkoa da; beste esanahietarako, ikus «Excelsior».
Excelsior Bilboko kirol egunkaria izan zen, 1924ko martxoaren 31tik 1931ko urrira iraun zuena. Estatu mailan, lehendabiziko kirol egunkaria izan zen.
Jacinto Mikelarena sortzaile eta zuzendaria izan zuen eta, kolaboratzaileen artean, Juan Irigoien, Castor Uriarte eta Ramiro Bourgeaud izan ziren. 20.000 ale ere saldu zituen eta, 1931n eusko abertzaletasunaren barneko hika-miken ondorioz desagertu zenean, José Ramón Basterrak zuzendutako Excelsius egunkariak ordezkatua izan zen.

## Erreferentziak

* ↑ ‘Excelsior’, el primer diario deportivo de España. footballcitizens.com 2013/04/18.

## Kanpo estekak

* Datuak: Q16303245
# Etsuko Tahara

Etsuko Tahara (japonieraz: 田原 悦子, Tahara Etsuko) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1994 | 1 | 0 |
| Guztira | 1 | 0 |

## Erreferentziak

* ↑ Japan Football Association
* Datuak: Q50377941
# Etta Falconer

Etta Falconer (1933 – 2002) estatubatuar matematikaria izan zen.
Fisk Unibertsitatean ikasi zuen, eta 1953an lortu zuen matematikako titulua. Irakasle izan zen hainbat eskola eta unibertsitatetan. Falconerren lanetako bat lizentziadun ez diren ikasleei laguntzeko programak sortzea izan zen, gaitasun handiko ikasleak matematikaren inguruko ikasketetara erakartzeko. Matematikarien Elkartea sortu zuen ikasle beltzen eta matematikarien premiei erantzuteko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3710564
# Ett hål i mitt hjärta

Ett hål i mitt hjärta 2004ko Lukas Moodysson suediar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Aitak pornoaren industriarako lan egiten du, bere apartamentuan etxeko pelikula pornoak eginaz. Semeak bere aitaren bizibidea gorroto du eta bere logelan eta imajinazioan gordeta ematen du denbora ia osoa.

## Aktoreak

* Thorsten Flinck: Richard
* Sanna Bråding: Tess
* Björn Almroth: Erik
* Goran Marjanovic: Geko

## Erreferentziak

* ↑ www.sansebastianfestival.com

## Kanpo estekak

* Datuak: Q300442